CELEX: 32008R0775
Language: et
Date: 2008-08-04 00:00:00
Title: Komisjoni määrus (EÜ) nr 775/2008, 4. august 2008 , millega kehtestatakse lisaks direktiivis 2003/7/EÜ sätestatud tingimustele söödalisandi kantaksantiin jääkide piirnormid (EMPs kohaldatav tekst)

5.8.2008   
            
            
               ET
            
            
               Euroopa Liidu Teataja
            
            
               L 207/5
            
         
      KOMISJONI MÄÄRUS (EÜ) nr 775/2008,
   4. august 2008,
   millega kehtestatakse lisaks direktiivis 2003/7/EÜ sätestatud tingimustele söödalisandi kantaksantiin jääkide piirnormid
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõike 2 kolmandat lauset,
   ning arvestades järgmist:
   
               (1)
            
            
               Söödalisandi kantaksantiin lubamise tingimused teatavate loomakategooriate puhul on sätestatud komisjoni 24. jaanuari 2003. aasta direktiivis 2003/7/EÜ, millega muudetakse söötades kantaksantiini lubamise tingimusi kooskõlas nõukogu direktiiviga 70/524/EMÜ. (2) Direktiiviga 2003/7/EÜ hõlmatud kategooriate puhul asendatakse nimetatud direktiiviga komisjoni määrusega (EÜ) nr 2316/98 (3) kehtestatud loa andmise tingimused. Määruse (EÜ) nr 1831/2003 artikli 10 kohaselt on see söödalisand kantud olemasoleva tootena ühenduse söödalisandite registrisse.
            
         
               (2)
            
            
               Komisjoni taotluse põhjal võttis Euroopa Toiduohutusamet (edaspidi „toiduohutusamet”) 14. juunil 2007 vastu arvamuse kantaksantiini piirnormide kohta loomse päritoluga toiduainetes. (4) Kantaksantiini aktsepteeritud päevadoosi nõudest kinnipidamiseks tegi toiduohutusamet ettepaneku kehtestada kõnealuse aine piirnormid vastavalt arvamuses esitatud väärtustele.
            
         
               (3)
            
            
               Seetõttu tuleks lisaks olemasolevatele loa andmise tingimustele kehtestada söödalisandi kantaksantiin jääkide piirnormid.
            
         
               (4)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisaks direktiivis 2003/7/EÜ sätestatud loa andmise tingimustele kohaldatakse kantaksantiini puhul jääkide piirnorme vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29. Määrust on viimati muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  EÜT L 22, 25.1.2003, lk 28.
   
      (3)  EÜT L 289, 28.10.1998, lk 4.
   
      (4)  Scientific Opinion of the Panel on Additives and Products or Substances used in Animal Feed on the Maximum Residue Limits for canthaxanthin in foodstuffs coming from animals fed with canthaxanthin used as a feed additive. The EFSA Journal (2007), 507, 1–19.
   
      LISA
      
                  EÜ nr
               
               
                  Lisand
               
               
                  Keemiline valem, kirjeldus
               
               
                  Loomaliik või -kategooria
               
               
                  Jääkide piirnormid asjaomases loomset päritolu toiduaines
               
            
                  Värvained, sealhulgas pigmendid
               
            
                  
                              1.
                           
                           
                              Karotenoidid ja ksantofüllid
                           
                        
            
                  E161 g
               
               
                  Kantaksantiin
               
               
                  C40H52O2
                  
               
               
                  Kodulinnud, välja arvatud munakanad
               
               
                  15 mg kantaksantiini/kg maksas (märgkaal) ja 2,5 mg kantaksantiini/kg nahas/rasvas (märgkaal)
               
            
                  Munakanad
               
               
                  30 mg kantaksantiini/kg munarebus (märgkaal)
               
            
                  Lõhe
               
               
                  10 mg kantaksantiini/kg lihas (märgkaal)
               
            
                  Forell
               
               
                  5 mg kantaksantiini/kg lihas (märgkaal)
               
            
                   
               
               
                  
                              3.1
                           
                           
                              Kantaksantiin, mida lubatakse ühenduse eeskirjade kohaselt kasutada toiduainete värvimiseks
                           
                        
               
                   
               
               
                  Kodulinnud, välja arvatud munakanad
               
               
                  15 mg kantaksantiini/kg maksas (märg kude) ja 2,5 mg kantaksantiini/kg nahas/rasvas (märgkaal)
               
            
                  Munakanad
               
               
                  30 mg kantaksantiini/kg munarebus (märgkaal)
               
            
                  Lõhe
               
               
                  10 mg kantaksantiini/kg lihas (märgkaal)
               
            
                  Forell
               
               
                  5 mg kantaksantiini/kg lihas (märgkaal)